બીજી ઓક્ટોબરે અને ત્રીસમી જાન્યુઆરીએ મોટા મોટા નેતાઓ તમારી સમાધિ પર પબ્લિક કેરિયરના ટાયર જેવડાં ફૂલોનાં ગોળિયાં મૂકે છે એ ટીવી પર જોવાની મજા પડે છે. આપણા એક કવિએ રાજઘાટ પર એક કવિતા લખી છે. (બાપુ, તમે ભલે લંગોટીભેર રહેતા, પણ તમારી સમાધિનું નામ અમે ‘રાજઘાટ’ પાડ્યું છે !) આપણા કવિ રાજઘાટ જોઈને બોલી ઊઠે ે કે ‘બિચારો ગાંધી! બાપડો અહીં હતો ત્યારે આટલાં ફૂલો નીચે ને આટલો લાંબો સમય કદી સૂતો નહોતો!’ પણ બાપુ, આપણે ત્યાં શ્રાદ્ધનો રિવાજ ે એ જાણો છો ને? બાપા જીવતા હોય ત્યારે એમને ભાવતું શાક પણ ન કરી દેનારાં દીકરા-વહુઓ બાપાના શ્રાદ્ધના દિવસે ‘ફાધરને દૂધપાક બહુ ભાવતો’ કહી દૂધપાકનું શ્રાદ્ધ નાખે છે. આ ફૂલોનુંય એવું સમજવું.